
DR.31.07.2017                                                        15                   

 
 Pada tahun 2015 sehingga 2017, jumlah pelantikan telah menurun berbanding 
pada tahun sebelumnya. Situasi ini berlaku ekoran keputusan kerajaan pada April 2014 
melaksanakan inisiatif penggunaan sumber manusia secara optimum dengan mengawal 
jumlah perjawatan dan pengisian sektor awam. Keputusan tersebut masih berkuat kuasa 
sehingga hari ini. Berdasarkan inisiatif ini, perwujudan jawatan baru dalam perkhidmatan 
awam tidak dibenarkan. Pengambilan ke perkhidmatan awam hanya dibuat bagi tujuan 
pengisian kekosongan jawatan akibat persaraan, peletakan jawatan, kematian dan 
penamatan perkhidmatan.  

 Bagi tempoh 2013 sehingga Jun 2017, jumlah pelantikan calon bagi jawatan 
kumpulan pelaksana adalah lebih tinggi berbanding kumpulan pengurusan dan 
profesional. Seramai 101,333 orang atau 76.03 peratus telah dilantik bagi kumpulan 
pelaksana, manakala seramai 31,949 orang atau 23.97 peratus bagi kumpulan 
pengurusan dan profesional.  

Perbandingan mengikut jantina pula menunjukkan seramai 80,625 calon 
perempuan telah dilantik atau 60.49 peratus berbanding seramai 52,657 calon lelaki atau 
39.51 peratus. 

◼1120 

Pelantikan lebih ramai calon perempuan disebabkan permohonan oleh calon 
perempuan, terutamanya graduan lebih ramai berbanding calon lelaki.  Jumlah 
permohonan calon perempuan ialah sebanyak 4,646,233 orang atau 58.28 peratus 
berbanding permohonan calon lelaki hanya sebanyak 3,326,494 orang atau 41.72 
peratus. Dalam tempoh yang sama, jumlah pelantikan mengikut kaum yang telah 
ditawarkan pekerjaan adalah seperti berikut. 

 

KAUM BILANGAN PERATUS (%) 

Melayu 100,627 75.5 

Bumiputera Sabah 9,059 6.79 

Cina 7,696 5.77 

Bumiputera 
Sarawak 

7,036 5.28 

India  5,886 4.42 

Orang Asli 7,900 0.6 

Lain-lain 2,182 1.64 

 

Dari segi pelantikan mengikut negeri kelahiran pula, lima negeri yang paling ramai 
calon-calonnya dilantik ke dalam perkhidmatan awam ialah negeri Kelantan iaitu seramai 
17,806 orang atau 13.36 peratus calon.  Diikuti negeri Sabah seramai 13,850 calon atau 
10.39 peratus.  Negeri Sarawak seramai 13,845 calon atau 10.39 peratus.  Negeri Perak 
seramai 12,517 calon atau 9.39 peratus dan negeri Johor seramai 11,848 calon iaitu 8.89 
peratus. Bilangan pelantikan yang tinggi ini disebabkan bilangan calon-calon yang 
memohon jawatan dalam perkhidmatan awam dari kelima-lima negeri ini adalah tinggi.  
Sekian, terima kasih.  

Datuk Liang Teck Meng [Simpang Renggam]:  Tuan Yang di-Pertua, sekali lagi 
saya ingin mengalu-alukan rombongan daripada beberapa cawangan dan juga pemimpin 
adat daripada Parlimen Beluran.  [Tepuk]  Terima kasih. Soalan tambahan saya, saya 
berterima kasih kepada Yang Berhormat Menteri di atas jawapan yang cukup terperinci 
tadi.  Jadi, saya ingin bertanya, apakah kaedah yang sebenarnya digunakan oleh pihak 
SPA dalam menentukan komposisi lantikan yang mengambil kira kepentingan dan juga 
keseimbangan setiap kaum, setiap negeri dan jantina?  Terima kasih.  

Datuk Joseph Entulu anak Belaun:  Terima kasih Yang Berhormat Simpang 
Renggam.  Secara amnya, akan saya terangkan nanti kenapa saya menggunakan istilah 
‘secara amnya’.  Secara amnya, kita memang mendukung prinsip menggunakan merit 
untuk memilih seseorang calon yang akan ditawarkan pekerjaan di sektor awam.  Tidak 
ada dasar yang betul-betul digunakan untuk menentukan ada imbangan di antara kaum 
masing-masing.  Prinsip yang tertentu yang digunakan selain daripada merit ini ialah 
untuk Sabah dan Sarawak misalnya, saya percaya Ahli-ahli Yang Berhormat sedar 
tentang isu devolution of power, dengan izin, yang sedang berjalan sekarang dan dari 
segi memperkasakan Sabah dan Sarawak.  Jadi, recruitment yang kita buat di SPA ialah 



Pada tahun 2015 sehingga 2017, jumlah pelantikan telah menurun berbanding pada tahun sebelumnya. Situasi ini berlaku ekoran keputusan kerajaan pada April 2014 melaksanakan inisiatif penggunaan sumber manusia secara optimum dengan mengawal jumlah perjawatan dan pengisian sektor awam. Keputusan tersebut masih berkuat kuasa sehingga hari ini. Berdasarkan inisiatif ini, perwujudan jawatan baru dalam perkhidmatan awam tidak dibenarkan. Pengambilan ke perkhidmatan awam hanya dibuat bagi tujuan pengisian kekosongan jawatan akibat persaraan, peletakan jawatan, kematian dan penamatan perkhidmatan. Bagi tempoh 2013 sehingga Jun 2017, jumlah pelantikan calon bagi jawatan kumpulan pelaksana adalah lebih tinggi berbanding kumpulan pengurusan dan profesional. Seramai 101,333 orang atau 76.03 peratus telah dilantik bagi kumpulan pelaksana, manakala seramai 31,949 orang atau 23.97 peratus bagi kumpulan pengurusan dan profesional. Perbandingan mengikut jantina pula menunjukkan seramai 80,625 calon perempuan telah dilantik atau 60.49 peratus berbanding seramai 52,657 calon lelaki atau 39.51 peratus. 1120 Pelantikan lebih ramai calon perempuan disebabkan permohonan oleh calon perempuan, terutamanya graduan lebih ramai berbanding calon lelaki. Jumlah permohonan calon perempuan ialah sebanyak 4,646,233 orang atau 58.28 peratus berbanding permohonan calon lelaki hanya sebanyak 3,326,494 orang atau 41.72 peratus. Dalam tempoh yang sama, jumlah pelantikan mengikut kaum yang telah ditawarkan pekerjaan adalah seperti berikut. KAUM BILANGAN PERATUS (%) Melayu 100,627 75.5 Bumiputera Sabah 9,059 6.79 Cina 7,696 5.77 Bumiputera Sarawak 7,036 5.28 India 5,886 4.42 Orang Asli 7,900 0.6 Lain-lain 2,182 1.64. Dari segi pelantikan mengikut negeri kelahiran pula, lima negeri yang paling ramai calon-calonnya dilantik ke dalam perkhidmatan awam ialah negeri Kelantan iaitu seramai 17,806 orang atau 13.36 peratus calon. Diikuti negeri Sabah seramai 13,850 calon atau 10.39 peratus. Negeri Sarawak seramai 13,845 calon atau 10.39 peratus. Negeri Perak seramai 12,517 calon atau 9.39 peratus dan negeri Johor seramai 11,848 calon iaitu 8.89 peratus. Bilangan pelantikan yang tinggi ini disebabkan bilangan calon-calon yang memohon jawatan dalam perkhidmatan awam dari kelima-lima negeri ini adalah tinggi. Sekian, terima kasih. Datuk Liang Teck Meng [Simpang Renggam]: Tuan Yang di-Pertua, sekali lagi saya ingin mengalu-alukan rombongan daripada beberapa cawangan dan juga pemimpin adat daripada Parlimen Beluran. [Tepuk] Terima kasih. Soalan tambahan saya, saya berterima kasih kepada Yang Berhormat Menteri di atas jawapan yang cukup terperinci tadi. Jadi, saya ingin bertanya, apakah kaedah yang sebenarnya digunakan oleh pihak SPA dalam menentukan komposisi lantikan yang mengambil kira kepentingan dan juga keseimbangan setiap kaum, setiap negeri dan jantina? Terima kasih. Datuk Joseph Entulu anak Belaun: Terima kasih Yang Berhormat Simpang Renggam. Secara amnya, akan saya terangkan nanti kenapa saya menggunakan istilah 'secara amnya'. Secara amnya, kita memang mendukung prinsip menggunakan merit untuk memilih seseorang calon yang akan ditawarkan pekerjaan di sektor awam. Tidak ada dasar yang betul-betul digunakan untuk menentukan ada imbangan di antara kaum masing-masing. Prinsip yang tertentu yang digunakan selain daripada merit ini ialah untuk Sabah dan Sarawak misalnya, saya percaya Ahli-ahli Yang Berhormat sedar tentang isu devolution of power, dengan izin, yang sedang berjalan sekarang dan dari segi memperkasakan Sabah dan Sarawak. Jadi, recruitment yang kita buat di SPA ialah.